**Ikinuoret Eläkkeensaajat ry**

**Toimintasuunnitelma vuodelle 2023**

**Yleistä**

Yhdistyksen tehtävänä on edunvalvonnan ja tiedottamisen lisäksi luoda jäsenillemme mahdollisuus sosiaalisiin tapahtumiin erilaisten harrastus - ja kulttuuritilaisuuksien kautta. Monelle jäsenelle yhdistyksen kuukausitapaamiset, erilaiset tapahtumat ja ystävänpalvelu ovat ainoa henkireikä kodin ulkopuolelle. Ennaltaehkäisemme näin syrjäytymistä, sillä tilaisuutemme ovat avoimia kaikille kiinnostuneille. Vuosi 2023 yhdistyksen juhlavuosi. Lokakuussa tulee 40vuotta kun yhdistys perustettu.

**Kerhotoiminta**

**Bocciakerho** kokoontuu talvikuukausina tiistaisin klo 10–13 Runosmäen nuorisotalolla ja kesäkuukausina Saarnipuistossa tiistaisin klo 10–12.

**Eerikinkerho** kokoontuu keskiviikkoisin klo 11–13 Työväentalon 3. kerroksessa. Eerikinkerhossa ensimmäinen tunti kuluu laulaen, tietovisakysymyksiä ratkoen, joskus joku lausuu runoja tai lukee lyhyitä tarinoita. Hoidetaan myös aivoterveyttä ratkaisemalla anagrammi- ja sanahakutehtäviä. Lisäksi on vapaata keskustelua eri aiheista. Kahvihetken jälkeen on Kirstin vetämä bingo.

**Hyvän mielen kulttuurikerho** kokoontuu aina mielenkiintoisen näyttelyn/kulttuuritapahtuman löytyessä.  Tiedotetaan lehdessä/whatsup ryhmässä ja omilla sivuilla.

**Englannin keskustelukerho** kokoontuu maanantaisin klo 12–14 Työväentalon 4. kerroksessa. Destinations 2 kirjan opiskelu. Aloitetaan jumpalla. Opiskeluun kuuluu kotitehtäviä, kirjan tehtäviä ja kertausta on lähes yhtä paljon kuin uuden oppimista. Small talkia, laulua, parityöskentelyä ja bingoakin on tunneilla luvassa.

**Kuntosalivuoro** on torstaisin klo 16–19 Lehmusvalkaman palvelutalossa, missä käytössämme on myös sauna ja uima-allas. Tämä vuoro vielä vahvistamatta vuodelle 2023 kaupungin uusiessa liikuntatilojen vuokrauksia/lainauksia

**Käsityökerho** kokoontuu maanantaisin klo 10–12 Työväentalon 4. kerroksessa. Tehdään erilaisia käsitöitä ja askarteluja, keskustelua päivän kuumista aiheista ja jokainen vuorollaan keittää kahvit. Lisäksi pidetään kuukausitapaamisissa myyjäisiä, sekä osallistutaan joulumyyjäisiin mahdollisuuksien mukaan. Myös muut tapahtumat mahdollisia jossa myyntitoimintaa voi järjestää.

**Lautapelikerho** kokoontuu torstaisin klo 11–13 Taimi II:n kahviossa, Puutarhakatu 21.  
Nimensä mukaisesti osallistujat pelaavat koronaa ja lautapelejä tai perehtyvät korttipelien saloihin, unohtamatta kupillista kahvia.

**Lauluryhmä Pisarat** harjoittelee keskiviikkoisin klo 13 Työväentalon 4. kerroksessa, paitsi kuukauden ensimmäinen keskiviikko, jolloin on esiintyminen kuukausitapaamisessa.

**Liikuntakerho** kokoontuu torstaisin klo 11–12 Taimi II: salissa, Puutarhakatu 21. Jumpataan ja venytellään itsemme norjiksi ja harjoitellaan tasapainon säilyttämistä.

**Ohjelmakerho** kokoontuu heti kun vetäjä järjestyy.

**Ulkoilukerho** kokoontuu tiistaisin klo 11.00 Kirjastosillan torinpuoleiseen päätyyn, josta lähdetään eripituisille lenkeille Aurajoen rannoille.Tämän kerhon toimestajärjestetään toiveiden mukaan myös erilaisiin retkiä luontokohteisiin.

**Jäsenistön yhteinen kuukausitapaaminen on kuukauden ensimmäisenä keskiviikko klo 11–14 Taimi II Puutarhakatu 21** (ei kesäkuukausina). Ohjelmassa on asiantuntijaluentoja, ohjelmaa, arvontaa ja kahvia lisukkeineen, sekä tärkeitä tiedotuksia matkoista ja muista tapahtumista. Siellä voi myös ilmoittautua matkoille ja maksaa jäsenmaksun. Kesäkuukausina yritämme järjestää pari yhteistä tapahtumaa ulkoilun merkeissä.

**Kokoukset**

Yhdistyksellä on kaksi sääntömääräistä kokousta vuodessa. Kevätkokous maaliskuussa ja syyskokous marraskuussa.

**Hallitus**

Hallitukseen kuuluu 8 varsinaista jäsentä ja 2 varajäsentä, joilla on kokouksissa läsnäolo- ja puheoikeus, mikäli eivät toimi poissaolevan vakituisen jäsenen tilalla. Hallitus kokoontuu kerran kuukaudessa, tarvittaessa useamminkin. Kokouksen kutsuu koolle puheenjohtaja erillisellä kutsulla tai ennalta sovittuina päivinä. Kokoukset pidetään yleensä Työväentalon 3. kerroksessa.

**Matkat ja retket**

Järjestämme tulevana vuonna mukavia ja kiinnostavia teatteri-, konsertti- ja tutustumismatkoja toiveiden mukaan. Matkojen hintaan kuuluu yleensä kuljetus, tapahtuman lippu sekä ruokailu. Maksut maksetaan 6 viikkoa ennen tapahtumaa matkailutilille.

Vuoden 2023 matkat ovat vielä avoimia. Ilmoitamme niistä heti lehdessä (TS Yhdistys-palsta), omilla sivuillamme, Facebook-sivullamme ja tapahtuma-WhatsApp-ryhmässä, johon voit liittää itsesi antamalla Tarja Virtaselle puhelinnumerosi.

**Lehdet ja ilmoitukset**

Eläkkeensaaja-lehti tulee kaikille jäsenmaksunsa maksaneille kotiin. Ilmoitamme toiminnastamme Turun Sanomien Yhdistyspalstalla. Myös omilta kotisivuillamme (<https://ikinuoret.elakkeensaajat.f>i) ja Facebook-ryhmästä (Ikinuoret Eläkkeensaajat ry Turku) löydät tietoa meistä ja tapahtumistamme.

**Muu toiminta**

Toukokuussa vietämme kevätjuhlaa ja joulukuussa on yhteinen jouluruokailu, joulujuhlan lisäksi. Pyrimme myös järjestämään ainakin kerran vuodessa ns. jäsenhankintatapahtuman, jossa kerromme yhdistyksemme toiminnasta eläkeikäiselle tai eläkkeelle siirtyvälle kohdeyleisölle.

**Toiminnan kehittäminen**

Hallitus ottaa ilolla vastaan ehdotuksia toiminnan kehittämiseen ja monipuolistamiseen. Yhdistyksen sivuilta löytyy myös palautelomake jossa voi antaa ruusuja ja risuja toiminnalle. Lomake menee suoraan puheenjohtajalle joka vie asiaa eteenpäin.

**Iloinen tapaaminen** tapahtumissamme piristää kummasti ja auttaa jaksamaan arjessa.

Hallitus kiittää kaikkia toimijoita ja jäsenistöä miellyttävästä yhteistyöstä kuluneena, poikkeuksellisena, vuonna 2022 ja toivoo hyvän yhteistyön jatkuvan myös vuonna 2023.

Turussa 18.10.2022

Ikinuoret Eläkkeensaajat ry

Hallitus